Anexa la HCL nr. 10 din 10 .02.2022                                   
                                    Planul local de acţiune pentru anul 2022 privind

 serviciile sociale administrate şi finanţate din bugetul Consiliului Local al comunei Grivita, judetul Galati 

       Prezentul Plan de acțiune s-a elaborat avându-se în vedere:

 - Strategia nationala privind incluziunea sociala si reducerea saraciei pentru perioada 2015-2020 si Planul strategic de actiuni pentru perioada 2018-2021,aprobata prin Hotararea Guvernului nr. 383/2015 ,directia de actiune /obiectiv operational: incluziunea sociala a grupurilor vulnerabile si reducerea numarului de persoane expuse saraciei sau excluziunii sociale;

       Planul local de acţiune pentru anul 2022 privind serviciile sociale administrate şi finanţate din bugetul Consiliului Local al comunei Grivita ( U.A.T comuna Grivita ) cuprinde:
1. Date privind administrarea, înfiinţarea şi finanţarea serviciilor sociale - capitolul I;

2. Planificarea activităţilor de informare a publicului cu privire la serviciile sociale existente la nivel local/judeţean -capitolul II;

3. Programul de formare şi îndrumare metodologică a personalului care lucrează în domeniul serviciilor sociale -capitolul III.

Capitolul I. Date privind administrarea, înfiinţarea şi finanţarea serviciilor sociale

         Înfiinţarea și administrarea serviciilor sociale

        La nivelul comunei Grivita este înfiinţat Serviciul Public Local de Asistență Socială care este acreditat să acorde servicii sociale, conform cu Decizia nr. 50 din data de 09.11.2012. 

        În cadrul Serviciului Public Local  de Asistență Socială al comunei Grivita sunt prevăzute următoarele funcții :  1  functionar public, referent  , cu studii medii.      

        Serviciul Public Local de Asistență Socială al comunei Grivita este structură specializată în administrarea şi acordarea beneficiilor de asistenţă socială şi a serviciilor sociale, înfiinţată la nivel de compartiment funcţional în aparatul de specialitate al primarului comunei,  cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.

         În aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială, Serviciul Public Local de Asistență Socială al comunei Grivita îndeplineşte, în principal, următoarele funcţii:

a) de realizare a diagnozei sociale la nivelul comunei Grivita, prin evaluarea nevoilor sociale ale comunităţii, realizarea de sondaje şi anchete sociale, valorificarea  potenţialului comunităţii în vederea prevenirii şi depistării precoce a situaţiilor de neglijare, abuz, abandon, violenţă, a cazurilor de risc de excluziune socială etc.;

b) de coordonare a măsurilor de prevenire şi combatere a situaţiilor de marginalizare şi excludere socială în care se pot afla anumite grupuri;

c) de strategie prin dezvoltarea serviciilor sociale şi a planului anual de acţiune;

d) de comunicare şi colaborare cu serviciile publice deconcentrate ale ministerelor şi instituţiilor care au responsabilităţi în domeniul asistenţei sociale, cu serviciile publice locale de asistenţă socială, precum şi cu reprezentanţii societăţii civile care desfăşoară activităţi în domeniu, cu reprezentanţii furnizorilor privaţi de servicii sociale, precum şi cu persoanele beneficiare;

e) de promovare a drepturilor omului, a unei imagini pozitive a persoanelor, familiilor şi grupurilor vulnerabile.

Beneficiarii serviciilor sociale, grupuri vulnerabile identificate:

A. Copiii şi familiile aflate în dificultate identificate sunt: 

a) tineri provenind din sistemul de protecţie a copilului;

b) familii monoparentale;
c) familii tinere;

d) copii cu părinţi plecaţi la muncă în străinătate.

Problemele sociale ale copiilor şi familiilor aflate în dificultate sunt:

a) resurse financiare insuficiente şi dificultăţi în gestionarea lor;

b) dificultăţi în găsirea unui loc de muncă;

c) familii cu climat social defavorabil; 

d) abandonul şcolar;

e) probleme de sănătate;

 B. Persoane vârstnice

Problemele sociale ale persoanelor vârstnice sunt:

a) sănătatea precară;

b) venituri mici în raport cu necesităţile;

c) izolare, singurătate;

d) capacitatea scăzută de autogospodărire;

e) asenţa suportului pentru familia care are în îngrijire un vârstnic dependent;

 C. Persoane cu handicap (minori sau adulţi)

Problemele sociale ale persoanelor cu handicap sunt :

a) accesibilitatea, inclusiv în propria locuinţă ;

b) lipsa locurilor de muncă protejate; 

c) lipsa profesioniştilor în servicii specializate;

d) atitudinea discriminatorie a societăţii;

e) situaţia materială precară;      

f) lipsa centrelor rezidenţiale / de zi, specializate pe tipuri de handicap.

D. Tipurile de situații de dificultate, vulnerabile, dependente sau risc social și estimarea numărului de beneficiari:

Persoane adulte cu dizabilităţi :  86;  

Copii cu dizabilităţi: 12 ; 

Familii cu venituri insuficiente: (beneficiari de venit minim garantat: 85 de dosare si  172 de persoane; alocații pentru susținerea familiei: 43 de dosare si 173 de persoane ); 

Copii cu părinți plecați la muncă în străinatate: 50 ; 

Persoane vârstnice în situații de risc (fără copii, cu boli cronice, etc.): 6;

Asistenți personali ai persoanelor cu handicap grav : 22 asistenti personali si 22 indemnizatii de insotitor pentru persoanele cu handicap grav .

       Structura de personal aprobată de către Consiliul local al comunei Grivita pentru asigurarea funcţionării Serviciului Public Local de Asistență Socială de la nivelul comunei Grivita este următoarea:

     - 1 persoana responsabila cu evidenta si plata beneficiilor de asistenta sociala precum si cu atributii in domeniul servociilor sociale. Atributiile sunt specificate in fisa postului.

      Finanțarea serviciilor sociale

      Finanţarea Serviciului Public Local de Asistență Socială al comunei Grivita se asigură din bugetul local şi TVA. Finanţarea serviciilor sociale şi beneficiilor de asistenţă socială se asigură din bugetul local,si bugetul de stat.

     Servicii sociale propuse a fi înființate

      În anul 2022, la nivelul comunei Grivita ne propunem infiintarea de servicii sociale pentru grupuri vulnerabile precum:

  -persoane varstnice care locuiesc singure si/sau sunt dependente si/sau au nevoi complexe de ingrijire ;

- copii si adulti cu dizabilitati , inclusiv persoane invalide si cu o concentrare pe persoanele cu nevoi complexe;

 - copii saraci, mai ales aceia care traiesc in familii cu multi copii sau in familii monoparentale.

Capitolul II. Planificarea activităţilor de informare a publicului cu privire la serviciile sociale existente la nivel local

2.1. În vederea asigurării eficienţei şi transparenţei în planificarea, finanţarea şi acordarea serviciilor sociale, funcţionarii din cadrul Serviciului Public Local  de Asistență Socială de la nivelul comunei Grivita au următoarele obligaţii principale:

a) asigurarea informării comunităţii;  

b) transmiterea către serviciul public de asistenţă socială de la nivel judeţean a strategiei locale şi a planului anual de acţiune, în termen de 15 zile de la data aprobării acestora;

c) transmiterea trimestrial, în format electronic, serviciului public de asistenţă socială de la nivel judeţean, a datelor şi informaţiilor colectate la nivel local privind beneficiarii, furnizorii de servicii sociale şi serviciile sociale administrate de aceştia, precum şi a rapoartelor de monitorizare şi evaluare a serviciilor sociale;

d) organizarea de sesiuni de consultări cu reprezentanţi ai organizaţiilor beneficiarilor şi ai furnizorilor de servicii sociale în scopul fundamentării strategiei de dezvoltare a serviciilor sociale şi a planului anual de acţiune;

e) comunicarea informaţiilor solicitate sau, după caz, punerea acestora la dispoziţia instituţiilor/structurilor cu atribuţii în monitorizarea şi controlul respectării drepturilor omului, în monitorizarea utilizării procedurilor de prevenire şi combatere a oricăror forme de tratament abuziv, neglijent, degradant asupra beneficiarilor serviciilor sociale, precum şi acordarea de sprijin în realizarea vizitelor de monitorizare, în condiţiile legii.

2.2. Activităţi de informare a publicului, altele decât activitatea de informare a beneficiarului în cadrul procesului de acordare a serviciilor sociale, respectiv pe perioada realizării evaluării iniţiale, a anchetelor sociale sau a activităţii de consiliere .

2.3. Campanii de informare şi sensibilizare a comunităţii, organizate de serviciul public de asistenţă socială sau în colaborare cu alte servicii publice de interes local ;

2.4 Campanii de promovare a serviciilor sociale ale serviciului public de asistenţă socială;

2.5. Organizarea de întâlniri intre furnizorii de servicii sociale, organizaţii de voluntariat,  asociaţii ale persoanelor beneficiare etc.;

2.6. Activităţi de informare şi consiliere realizate prin serviciul de asistenţă comunitară, cu ar fi: conştientizare şi sensibilizare a publicului privind riscul de excluziune socială respectarea drepturilor sociale şi promovarea măsurilor de asistenţă socială, mediere socială etc.;

Capitolul III. Programul de formare şi îndrumare metodologică a personalului

care lucrează în domeniul serviciilor sociale

1. Propuneri de activităţi de formare profesională continuă în vederea creşterii performanţei personalului din structurile proprii/instruire etc.:

	Tip curs/sesiune
	Personal
	Nr. de persoane
	Buget estimat
	Sursa de finanțare

	De perfectionare
	Asistenti sociali
	1
	-
	Buget  local

	De calificare
	-
	-
	-
	-

	Instruire
	-
	-
	-
	-

	Indrumare metodologică
	-
	-
	-
	-


       Acţiunile pe care ni le propunem pentru anul 2022 la nivelul Serviciului Public Local de Asistență Socială al comunei Grivita au drept scop exclusiv, sprijinirea/consilierea copiilor vulnerabili, prevenirea şi combaterea sărăciei şi riscului de excluziune  socială, acțiuni care sunt adresate persoanelor  şi familiilor fără venituri sau cu venituri reduse, persoanelor vârstnice, victimelor traficului de persoane, precum şi persoanelor private de libertate.       

       Cu toate că responsabilitatea privind dezvoltarea propriilor capacităţi de integrare socială şi implicarea activă în soluţionarea situaţiilor de dificultate revine fiecărei  persoane, precum şi familiei acesteia, autorităţile statului intervin prin crearea de oportunităţi egale şi, în subsidiar, prin acordarea de beneficii de asistenţă socială şi servicii sociale adecvate.

         Autoritatea administraţiei publice locale îşi asumă responsabilitatea de realizare a măsurilor şi acţiunilor prevăzute în actele normative privind beneficiile de asistenţă socială şi serviciile sociale. Prin politicile publice din domeniul serviciilor sociale, se contribuie la promovarea, respectarea şi garantarea drepturilor beneficiarilor la o viaţă independentă, împlinită şi demnă, precum şi la facilitarea participării acestora la viaţa socială, economică, politică şi culturală. 

         Funcţionarii din cadrul Serviciului Public Local de Asistență Socială al comunei Grivita îşi propun următoarele obiective: promovarea drepturilor omului, a unei imagini pozitive a persoanelor, familiilor şi grupurilor vulnerabile, astfel încât serviciile sociale să primeze faţă de beneficiile de asistenţă socială, să prevină şi să limiteze orice formă de dependenţă faţă de ajutorul acordat de stat sau de comunitate, prin consilierea şi îndrumarea acestora, prin găsirea unor locuri de muncă, excepţie făcând persoanele vârstnice.

         Aplicarea Planului de acțiune se va face în condițiile unei verificări periodice a nevoilor beneficiarilor de asistență socială, conform prevederilor legislației în vigoare.
                                  PRIMAR,                                                      Intocmit,

                                                                                                       Gina Necula

                              CHEBAC NITA                   

